Source: http://kalender.piibel.net/kal/?year=2019&month=10&fontsize=16&fontface=sans&c=1c&keel=et&viewmode=
Timestamp: 2020-02-25 00:17:11+00:00

Document:
Loosung oktoober 2019
Kalender oktoober 2019
Tähesuurus: < 16 >
OKTOOBER KUU LOOSUNG: Kui sul palju on, siis anna sellest rohkesti almuseid! Kui sul vähe on, siis ära karda anda almuseid sellest vähesestki! Tb 4,8
1. Teisipäev Jumala peale ma loodan, ei ma karda; mida võibki mulle teha inimene? Ps 56,12 Paulus kirjutab: Ma suudan kõik tema läbi, kes teeb mind vägevaks. Fl 4,13 Hirmuga kaasneb lootusetus ja masendus. Kuidas on seesuguses seisundis võimalik kuulutada evangeeliumi, mis on rõõmusõnum? Vaimuliku töö tegijale on kõige tähtsam olla igal päeval ühenduses Issandaga ja teda usaldada. Ta ei saa olla ainult pühapäevakülaline. Eenok Haamer Mt 19,16–30
2. Kolmapäev Kui Iiobi kolm sõpra kuulsid kogu sellest õnnetusest, mis teda oli tabanud, siis tulid nad ja istusid maas ühes temaga seitse päeva ja seitse ööd, ja ükski ei rääkinud temaga sõnagi, sest nad nägid, et ta valu oli väga suur. Ii 2,11.13 Armastus talub kõike. 1Kr 13,7 Issand Jeesus Kristus, Sina ise oled meile juhatanud teed tõelise, meie elu mõjutava usu poole. See on igapäevase abivalmi ligimesearmastuse tee. Juhata meid edasi sellel teel Sinu poole. Karl Rahner Mt 18,10–14; Mt 20,1–16
3. Neljapäev Taeva Jumal püstitab kuningriigi, mis jääb igavesti hävitamatuks. Tn 2,44 Sinu päralt on riik ja vägi ja au igavesti. Aamen. Mt 6,13 Saada mind ikka tasasel teel! Hoia, kui eksida tahab mu meel! Aita, et ikka paremaks saan, Sinule ustavaks lapseks siin jään! Sind palun ma: Jumal, kuule mind Sa! KLPR 318:3. Georg Kiviste Mt 20,17–28
4. Reede Issand! Ei ole peale sinu ühtegi, kes suudaks jõuetut aidata tugeva vastu! 2Aj 14,10 Paulus kirjutab: Nii ma siis kiitlen meelsamini oma nõtrusest, et Kristuse vägi laskuks elama minu peale. 2Kr 12,9 Võtan vastu, mis tuleb, palun vaid, et mulle antaks selleks vajalikke võimeid. Edith Stein Mt 20,29–34
5. Laupäev Jumal ütleb: Minu nõu läheb korda ja ma teen kõik, mis ma tahan. Js 46,10 Nõnda saavad viimased esimesteks ja esimesed jäävad viimasteks. Mt 20,16 Ma olen usus kindel, tugev, sest abimees mul Issand on, kes on maailma võitja, vägev ja kelle käes me eluõnn. Ma Tema ette kummardan ja Teda kindlalt usaldan. KLPR 366:1. Aleksander Hinno Mt 21,1–11
16. PÜHAPÄEV PÄRAST KOLMAINUPÜHA Kristus Jeesus on kõrvaldanud surma ning on evangeeliumi kaudu toonud valge ette elu ja kadumatuse. 2Tm 1,10 Jh 11,1(2)3.17–27(41–45); 2Tm 1,7–10; Ps 37,1–20 Jutlus: Lk 7,11–16
6. Pühapäev Selle koja tulevane hiilgus saab suuremaks, kui oli esimesel, ütleb vägede Issand, ja selles paigas ma annan rahu, ütleb vägede Issand. Hg 2,9 Mida te olete õppinud ja saanud ja kuulnud ja näinud minult, seda tehke, ning rahu Jumal on siis teiega. Fl 4,9 Uut vaimu meile, Issand, anna ja uuenda me südamed. Meid valgusriiki armust kanna, meil näita õiget elu teed! Su juures armu, rahu palju, kes oled päike, kilp ja kalju. KLPR 231:2. Valdeko Saksen
7. Esmaspäev Issand on mu kalju, mu mäelinnus ja mu päästja. 2Sm 22,2 Tema päästis meid sellest määratu suurest surmast ja päästab veelgi – tema, kelle peale me loodame. 2Kr 1,10 Sina ja mina võime mulda variseda, aga mis sellest. Kristus ei varise. Tema oli mullas ja tõusis sealt, et meie ei kardaks elu ega surma. Tema on kindel ja Temale võime toetuda, hoolimata aegadest ja oludest. Osvald Tärk Mt 21,12–17
8. Teisipäev Ma otsisin Issandat ja tema vastas mulle ning tõmbas mu välja kõigist mu hädaohtudest. Ps 34,5 Jeesus ütleb: Või milline naine, kellel on kümme drahmi ja kui ta ühe drahmi on ära kaotanud, ei läida lampi ega pühi maja ega otsi hoolega, kuni ta selle leiab? Lk 15,8 Olen Sinu põlisomand elades ja surreski. Helde Jeesus, jää mu juurde igas paigas, alati. Laine Villenthal Mt 21,18–22
9. Kolmapäev Ja me võtame kätte ning läheme üles Peetelisse ja teeme sinna altari Jumalale, kes mind kuulis mu ahastuse ajal ja oli minuga teel, mida käisin. 1Ms 35,3 Tänades alati Jumalat ja Isa meie Issanda Jeesuse Kristuse nimel. Ef 5,20 Jumala lapse ülistav ja tänulik süda täidetakse armastuse ja Püha Vaimu osadusega. Siis muutub kõrb rikkalikuks allikate maaks. Urho Muroma Mt 21,23–27
10. Neljapäev Mina parandan nende taganemise, ma armastan neid oma heast tahtest. Ho 14,5 Halastage nende peale, kes kahtlevad. Jd 22 Issand, Sina oled juurdepääs inimeste juurde, keda me ei näe ega tunne. Me mõtleme kõigi üksildaste ja haigete, eksinute ja segaduses olijate peale ning palume kõigile Sinu Püha Vaimu kaudu armastust ja tarkust. Karl Barth Mt 21,28–32
11. Reede Häda neile, kes otsivad tuge hobustest ning loodavad sõjavankrite peale, sellepärast et neid on palju, ja ei küsi nõu Issandalt! Js 31,1 Meie kõlblikkus tuleb Jumalalt. 2Kr 3,5 Sul õiget rada näitab Ta, kus sinu jalg ei komista; Ta peale looda iga tund, Ta valvas silm ei tunne und. KLPR 356:3. Cornelius Becker Mt 21,33–46
12. Laupäev Ülevam kui paljude vete kohin, ülevam kui mere lained on Issand ülal kõrgel. Ps 93,4 Jeesus ütles jüngritele: "Kus on teie usk?" Aga nemad lõid kartma ja imestasid, öeldes üksteisele: "Kes küll tema on, et ta käsutab ka tuuli ja vett ning need kuulavad tema sõna?" Lk 8,25 Teda, kes on igavene, ei tohi me unustada oma elusaginas. Temale tuleb alati ja ainsana omistada jumalikku au, sellal kui maistele autoriteetidele kuulub maine austus. Selleks ongi vaja, et me oma mõtteid ja palveid pööraksime lakkamatult Jumala poole, kellel ainsana on surematus. Sedasama surematust pakub ta Jeesuse Kristuse kaudu kõigile, kes usuvad. Arne Hiob Mt 22,1–14
LÕIKUSTÄNUPÜHA Kõikide silmad ootavad sind ja sina annad neile nende roa omal ajal. Ps 145,15 Mk 8,1–9; 2Kr 9,6–15; Ps 104 Jutlus: Js 58,7–12
13. Pühapäev Jumal annab tarkadele tarkust ja mõistlikele mõistust. Tn 2,21 Ülalt pärinev tarkus on esmalt puhas, siis rahumeelne, leebe, kuulekas, tulvil halastust ja häid vilju, erapooletu, teeskluseta. Jk 3,17 Mitte teadmiste hulk ja vaidlusosavus pole ristiinimest kandnud sajandite tohutus vaimude võitluses, vaid Isa Vaim, kes annab meile tarkuse tunnistada kas rääkides või vaikides oma kõrgest paleusest, mida tahame teostada keset seda tigedat ja uskmatut sugupõlve. Harri Haamer
14. Esmaspäev Ma vabastan teid kõigist teie rüvedusist. Hs 36,29 Nii ei ole nüüd enam mingit hukkamõistu neile, kes on Kristuses Jeesuses. Rm 8,1 Puhtust eluviisides, sõnades ning tegudes igatsetakse. Ühiskonnas on sageli sellest suur puudus. Puhtust tuli tooma Jeesus ja selle edasijagajaiks peaksid olema vähemalt need, kes temast sõnumit kuulutavad. Oluline on puhtus füüsilises ja vaimses mõttes. Eenok Haamer Mt 22,15–22
15. Teisipäev Issand ütleb: Ma panen sind paganaile valguseks, et mu pääste ulatuks ilmamaa ääreni. Js 49,6 Jumal on Kristuse ülendanud ja annetanud talle nime, mis on üle iga nime. Fl 2,9 Nüüd meil paistab püha päike, juhatab meid elule, kosutab meid taeva läige siis kui ära nõrkeme. Kiitust laulan, Issand, Sulle, et Sa valgust saatnud mulle! KLPR 57:5. Johann Rist Mt 22,23–33
16. Kolmapäev Kuid tema ütles neile: "Ärge mind viivitage, sest Issand on lasknud mu teekonna korda minna. Saatke mind teele, et saaksin minna oma isanda juurde!" 1Ms 24,56 Ja sealt edasi minnes nägi Jeesus meest, Matteus nimi, tollihoone juures istuvat, ja ütles talle: "Järgne mulle!" Ja Matteus tõusis ning järgnes talle. Mt 9,9 Issand, mõni otsib Sind kaua ja leiab viimaks. Mõni aga kohtab Sind endalegi ootamatult. Kuidas see iganes on, aita meid, et paneksime Su kutset tähele, võtaksime seda täie tõsidusega ning järgneksime Sulle teel, mis viib valgusesse! Marcus Hermen Lk 7,1–10; Mt 22,34–46
17. Neljapäev Kui te maaomandi oma ligimesele müüte või oma ligimeselt ostate, siis ärge üksteist tüssake! 3Ms 25,14 Kõike siis, mida te iganes tahate, et inimesed teile teeksid, tehke ka nendele! See ongi Seadus ja Prohvetid. Mt 7,12 Leib, mida sa näljasele jagad, võib tema elu vaid ühe päeva võrra pikendada, ent viis, kuidas sa seda jagad, võib temale saada igavese õndsuse toojaks. Vincent von Paul Mt 23,1–12
18. Reede Kes taotleb õiglust ja headust, leiab elu, õiguse ja au. Õp 21,21 Jumala riik ei ole ju söömine ega joomine, vaid õigus ja rahu ja rõõm Pühas Vaimus. Rm 14,17 Nagu päike mullapinnast kutsub õisi särama, nõnda, Issand, inimrinnast vaimseid jõude ärata, et ka meie töös ja võidus paistab tõde, arm ja õiglus – siis on Sinu kevade ehtinud me elutee! KLPR 393:3. Hugo Voldemar Pärno Mt 23,13–28
19. Laupäev Tõuse, Issand, ärgu inimene suurustlegu. Ps 9,20 Jeesus palvetab: Ma ei palu, et sa võtaksid nad ära maailmast, vaid et sa hoiaksid neid kurja eest. Jh 17,15 Suur on kurja vaimu võimus, meie vastu sõdib ta. Sina, Jeesus, oled ainus, kes võib teda väärata. Sinu riik on meie au, Sinu sõna meie nõu, kuigi saatan eksitada püüab meid ja hukka saata. KLPR 162:2. Henriette Catharine von Gersdorf Mt 14,22–33; Mt 23,29–39
18. PÜHAPÄEV PÄRAST KOLMAINUPÜHA See käsk on meil temalt endalt, et kes armastab Jumalat, armastagu ka oma venda. 1Jh 4,21 Ef 5,15-20; Mk 10,17-27; Ps 16 Jutlus: Jk 2,14–26
20. Pühapäev Ma teen oma rahvaga igavese lepingu, et ma ei loobu tegemast neile head. Jr 32,40 Nõnda siis ei sõltu see inimese tahtest ega pingutusest, vaid Jumalast, kes halastab. Rm 9,16 Kui Sina, Issand, minust hoolid, siis on mul osadus armastuse allikaga ja ma võin sealt ammutada, kartmata, et see tühjaks saab. Toomas Paul
21. Esmaspäev Häda karjastele, kes karjatavad iseendid! Kas karjased ei peaks karjatama lambaid? Hs 34,2 Ärgu ükski pidagu silmas ainult oma, vaid ka teiste kasu. Fl 2,4 Issand on seesama eile, täna ja igavesti. Ta ei salli jumalateenistust, kus puudub meeleparandus. Sellepärast parandagem meelt! Joosep Tammo Mt 6,1–4
22. Teisipäev Siis ütles Eelija kogu rahvale: "Astuge minu juurde!" Ja kogu rahvas astus tema juurde. Siis parandas ta Issanda altari, mis oli maha kistud. 1Kn 18,30 Taotlegem seda, mida on vaja rahuks ja üksteise ülesehitamiseks! Rm 14,19 Rahu tugi ja kõige ülesehitamise vägi on üksmeel. Üksmeel teeb tugevaks. Jakob Hurt Mk 3,31–35
23. Kolmapäev Sina pöördu tagasi oma telki, hoia osadust ja õigust ja oota alati oma Jumalat! Ho 12,7 Seepärast pange maha kõik rüvedus ja rohke kurjus ning võtke tasaduses vastu sõna, mis teisse on istutatud ja suudab päästa teie hinge. Jk 1,21 On inimesi, kes usuvad, et kui nad oma vigu on tunnistanud, ei pea nad neist enam vabanema. Kuid kes saab tunda Jumala andestust, ei korda vana, vaid alustab uut. Marie von Ebner-Eschenbach Ül 8,4–7; Tb 2,1–10 (1–18) Ii 2,11–3,26
24. Neljapäev Sa lasksid inimesi sõita meie pea peal, me sattusime tulle ja vette. Kuid sina viisid meid välja küllusesse. Ps 66,12 Jah, igaüks, kes on sündinud Jumalast, võidab ära maailma. Ja see ongi võit, mis on võitnud ära maailma – meie usk. 1Jh 5,4 Miks on vaja krobelist teed meie ellu? Eks ikka selleks, et lihvida siledaks meie hingi. Jah, see teeb meile haiget, kui miski meid riivab ja kriibib. Kuid sile tee jätab meid endid krobeliseks. Arne Hiob Gl 5,13–18; Tb 2,11–3,6 (2,19–3,6) Ii 4,1–21
25. Reede Jumal müristab oma häälega imepärasel viisil, ta teeb suuri tegusid, mida meie ei mõista. Ii 37,5 Jah, temast ja tema läbi ja temasse on kõik. Temale olgu kirkus igavesti! Aamen. Rm 11,36 Ma tean, et mul ei ole õigust millegi peale ja et ma ei ole midagi ära teeninud. Kõik on kingitus. Fanny de Sivers Rm (14,20b–15,1)15,2–6; Tb 3,7–17 (7–25) Ii 5,1–27
26. Laupäev Sina oled Issandale, oma Jumalale pühitsetud rahvas ja sind on Issand välja valinud, et sa oleksid temale omandrahvaks kõigist rahvaist, kes maa peal on! 5Ms 14,2 Jumal on üksainus ja tema teeb usu läbi õigeks nii ümberlõigatu kui ümberlõikamatu. Rm 3,30 Ainult üks mu elu uueks muudab, Kolgatal kes suri minu eest. Tema veres pühitsetult suudan käia puhtalt rasket ristiteed. Laine Villenthal Mt 5,17–24
19. PÜHAPÄEV PÄRAST KOLMAINUPÜHA Tee mind terveks, Issand, siis ma saan terveks; aita mind, siis ma saan abi. Jr 17,14 Jk 5,13-16; Mk 2,1-12; Ps 22,1-22 Jutlus: Jh 5,1–16
27. Pühapäev Issand teeb vaeseks ja teeb rikkaks, tema alandab, aga ülendab ka. 1Sm 2,7 Me kanname alati oma ihus Jeesuse surma, et ka Jeesuse elu avalduks meie ihus. 2Kr 4,10 Sinule, mu Issand Jumal, rajan oma lootuse. Sina oled mu pelgupaik ja ma usaldan Sinu kätte kogu oma kurbuse ja kartuse. Sina oled kõige hea lõppsiht ja tõotatud rõõmu algus. Juhata mind armu läbi oma kirkuse poole. Thomas Kempisest
28. Esmaspäev Oma libekeelsusega ta hukutab lepingurikkujaid, aga see rahvas, kes tunneb oma Jumalat, jääb kindlaks ja tegutseb. Tn 11,32 Nõnda paistku teiegi valgus inimestele, et nad teie häid tegusid nähes ülistaksid teie Isa, kes on taevas. Mt 5,16 Issand, anna mulle osa oma õigusest, et ma ei vaataks inimese peale, tema ameti, autoriteedi ega omandi peale, vaid et ma suhtuksin igaühesse õiglaselt. Siis ma jään tõe lapseks ja teenin tõe Kuningat. Johann Arndt 2Ms 15,22–27; Tb 5,1–17a (1–23) Ii 8,1–22
29. Teisipäev Need, kes austavad tühje ebajumalaid, hülgavad oma osaduse. Jn 2,9 Keegi ei saa teenida kahte isandat, ikka on nii, et ta vihkab üht ja armastab teist või et ta pooldab üht ja põlgab teist. Teie ei saa teenida nii Jumalat kui mammonat. Mt 6,24 Praegu on õige aeg oma elu ümberhindamiseks. Praegune ümberhindamine on meeleparandus, kuid hiljaks jäänud ümberhindamine on meeleheide. Nõudkem Jumala riiki ja tehkem seda kohe! Osvald Tärk Lk 5,12–16
30. Kolmapäev Meenutage tema tehtud imetegusid, tema imetähti ja tema huulte kohtuotsuseid, Ps 105,5 Jeesus käskis rahvahulkadel istuda rohule, võttis need viis leiba ja kaks kala, vaatas üles taevasse, õnnistas ja murdis ning andis leivad jüngrite kätte, jüngrid aga andsid need rahvale. Ja kõik sõid ja said kõhud täis. Ja ülejäänud palakesi korjati kaksteist korvitäit. Mt 14,19–20 Nii kui kotkas pojad matab tiiva alla hoolega, nõnda ka mind Jumal katab kõikepidi armuga: Ta mind emaihus loonud, ihu, hinge andnud mul ja ka pärast toitu küll on mu kätte rohkelt toonud. Aeg kõik asjad lõpetab, Jumal ikka armastab. KLPR 292:2. Paul Gerhardt Lk 13,10–17
USUPUHASTUSPÜHA Teist alust ei saa keegi rajada selle kõrvale, mis on juba olemas – see on Jeesus Kristus. 1Kr 3,11 Rm 3,21-28; Mt 5,1-10(11-12); Ii 12,1-25 Jutlus: 5Ms 6,4–9
31. Neljapäev Tänage Issandat, kuulutage tema nime, tehke teatavaks rahvaste seas tema teod! Ps 105,1 Me oleme näinud ja tunnistame, et Isa on läkitanud Poja maailma Päästjaks. 1Jh 4,14 Mina usun Jeesusesse Kristusesse, kelle tõttu ma tean, et Jumal armastab mind. Ma usun, et Jumal soovib mulle elu, mitte surma, rõõmu, mitte kurbust, julgust, mitte hirmu. Hans Hartwig von Goessel

References: Ps 56
 Ps 37
 Ps 34
 Ps 93
 Ps 145
 Ps 104
 Ps 9
 Ps 16
 Ps 66
 Ps 22
 Ps 105
 Ps 105